**LĒMUMS**

Liepājā

|  |  |
| --- | --- |
| 2023. gada 19. oktobrī |  Nr.372/11(prot. Nr.11, 38.§) |

Par zemesgabala Projektētā ielā 14

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 29.1. apakšpunktu, 53. un 137. punktu, izskatot dzīvokļu īpašnieku biedrības "DZINTARS 68" 2023. gada 11. septembra vēstuli Nr.11/2023/2.2. "Par zemes nomas līgumu, Liepājā, Projektētā ielā 14, daļu", zemes nomas līgumu, kas 2013. gada 15. oktobrī noslēgts starp Liepājas pilsētas pašvaldību un dzīvokļu īpašnieku biedrību "DZINTARS 68", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 18. septembra priekšlikumu (sēdes protokols Nr.16) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Pagarināt dzīvokļu īpašnieku biedrībai "DZINTARS 68" (reģistrācijas Nr.42103009595; juridiskā adrese: Klaipēdas iela 114-15, Liepāja), kā dzīvojamo māju Klaipēdas ielā 112 un 114 pārvaldniekam (apsaimniekotājam), līguma par zemesgabala Liepājā Projektētā ielā 14 (kadastra Nr.1700 043 0129) daļas 4,50 kv.m platībā iznomāšanu termiņu līdz 2028. gada 14. oktobrim atkritumu novietnes izvietošanai dzīvojamo māju Klaipēdas ielā 112 un Klaipēdas ielā 114 iedzīvotājiem, ieskaitot nomas līguma termiņā faktiskās nomas attiecības par laiku no 2023. gada 15. oktobra līdz vienošanās par līguma termiņa pagarināšanu spēkā stāšanās dienai.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2013. gada 15. oktobrī noslēgtajā līgumā noteikto vērtējumu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu.

4. Gadījumā, ja dzīvokļu īpašnieku biedrības "DZINTARS 68" vainas dēļ grozījumi 2013. gada 15. oktobrī noslēgtajā zemes nomas līgumā par zemesgabala Projektētā ielā 14 daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |